**A Kormány 597/2021. (X. 28.) Korm. rendelete a veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet módosításáról**

A Kormány az Alaptörvény 53.  cikk (2)  bekezdésében meghatározott eredeti jogalkotói hatáskörében, figyelemmel a  katasztrófavédelemről és a  hozzá kapcsolódó egyes törvények módosításáról szóló 2011.  évi CXXVIII.  törvény 51/A.  §-ára, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

**1. §** A veszélyhelyzet idején alkalmazandó védelmi intézkedések második üteméről szóló 484/2020. (XI. 10.) Korm. rendelet (a továbbiakban: R.) 1. alcíme a következő 2. §-sal egészül ki:

 „2.  § (1) A  hatodik életévét be nem töltött kiskorú, valamint értelmi vagy pszichoszociális fogyatékossággal, illetve autizmus spektrumzavarral élő személy kivételével mindenki köteles

a) a tömegközlekedési eszközön utasként, illetve – a (3) bekezdés szerinti kivétellel – a tömegközlekedési eszközön történő munkavégzés során,

b) a  pályaudvarok, az  állomások, illetve a  megállóhelyek utasforgalom számára megnyitott részein, valamint a  személyforgalom lebonyolítására és kiszolgálására szolgáló azon munkahelyein, ahol az  utasok és a  dolgozók közvetlen kapcsolatba kerülhetnek maszkot olyan módon viselni, hogy az az orrot és a szájat folyamatosan elfedje.

(2) Értelmi vagy pszichoszociális fogyatékossággal, illetve autizmus spektrumzavarral élő személy a) a fogyatékosságügyi országos érdekvédelmi szervezet által kiállított aa) tagsági igazolvánnyal, ab) a maszkviselésre vonatkozó szabályok alóli mentesség érvényesítéséhez kiállított, fogyatékos állapot fennállását igazoló dokumentummal, b) orvosi igazolással igazolhatja állapotát.

(3) Nem köteles a  tömegközlekedési eszköz vezetője maszkot viselni a  tömegközlekedési eszköz zárt kialakítású vezetőfülkéjében történő munkavégzés során.

 (4) Az  (1)  bekezdés esetében az  üzemeltető köteles gondoskodni arról, hogy a  tömegközlekedési eszközön vagy a  helyiségben, illetve a  területen tartózkodók a  maszkot az  (1)  bekezdésben meghatározott módon viseljék, ennek érdekében a  szolgáltatás, illetve az  üzemeltetett intézmény működésére, igénybevételére vonatkozó szabályozásban az  igénybevétel rendjének megsértése esetén egyebekben alkalmazható intézkedéseket, szankciókat alkalmazhatja.

(5) Tömegközlekedési eszközön maszk nélkül utazó vagy a maszkot nem az (1) bekezdésben meghatározott módon viselő személyekkel szemben az  üzemeltető a  szolgáltatás igénybevételére vonatkozó szabályozásában köteles megteremteni a  jogszerű magatartás követésének ösztönzésére irányuló  további, az  üzemeltető szabályozási körébe tartozó feltételeket is, legalább a viteldíjon felüli többletdíj (pótdíj) megfizetési kötelezettség előírásával.

(6) Azt a  személyt, aki a  tömegközlekedési eszköz vezetőjének vagy az  üzemeltető más alkalmazottjának felszólítására sem viseli az  (1)  bekezdésben meghatározott módon a  maszkot, vagy nem hagyja el a tömegközlekedési eszközt, a tömegközlekedési eszköz vezetője vagy az üzemeltető más alkalmazottja köteles a) az utazásból kizárni, b) a  szabálysértésekről, a  szabálysértési eljárásról és a  szabálysértési nyilvántartási rendszerről szóló 2012.  évi II. törvény (a továbbiakban: Szabstv.) 177/A. § (1) bekezdésébe ütköző közérdekű üzem működésének megzavarása szabálysértés elkövetésének gyanúja miatt rendőri intézkedést kezdeményezni, és c) gondoskodni e személynek a tömegközlekedési eszközről történő leszállításáról.

(7) Azt a  személyt, aki a  maszkot az  (1)  bekezdés b)  pontja esetében az  üzemeltető felszólítására sem viseli az  (1)  bekezdésében meghatározott módon, az  üzemeltető köteles a  látogatásból kizárni, és gondoskodni arról, hogy e személy a helyiséget, illetve a területet elhagyja.” M A G Y A R K Ö Z L Ö N Y • 2021. évi 197. szám

 **2. §** Az R. a) 22.  § (2)  bekezdésében az  „alapján a  6.  §” szövegrész helyébe az  „alapján a  2.  § (4)–(7)  bekezdése, a 6. §” szöveg, b) 23. § (1) bekezdés a) pontjában az „a 6/B. §” szövegrész helyébe az „a 2. § (1) bekezdése, a 6/B. §” szöveg lép.

**3. §** Ez a rendelet 2021. november 1-jén lép hatályba.